48 F. G. KRIEGER ORATIO. 



nem omnino medicinae chirurgiaeque practicae conditionem ab institu- 

 tione clinica, recte moderata, pendere confidenter affirmo. Etenim in 

 hac quasi officina materies paratur et congeritur, unde practicae medi- 

 cinae et chirurgiae aedificium exstruatur; in clinicis artis praecepta, 

 accurate examini subiecta, singulis casibus religiose adhibentur et adop- 

 tantur; in clinicis future medico occasio est oblata laborantis conditio- 

 nem accurata ea cura observandi, qua opus est ad morbum bene 

 dignoscendum ; in clinicis complurium inter se comparandorum casuum, 

 novorum remediorum , quae ars suppeditavit , experiendorum fit potestas ; in 

 clinicis, quod vix minoris est momenti, post mortem in morbi causam et 

 sedem licet inquirere. Clinica igitur institutio medicorum ut optima 

 magistra, ita artis nostrae est nutrix et conservatrix. 



Finem orationi impositurus fausta quaeque arti salutiferae , cui vitam 

 dicavi, apprecor. Faxit Deus optimus maxim us, ut nova via caute progredi 

 nostrates pergant, ut eorum sagacitate, indefessa vigilantia et industria ad 

 perfectionern in dies chirurgia propius accedat* Integram turn servabimus 

 et augebimus ^loriam , a nostris maioribus in hac quoque arte paratam ; 

 insignis turn locus Neerlandicis chirurgis iuxta Germanos , Franco-Gallos 

 et Anglicos merito cpncedetur. 



